Firmware on laitteen sisäinen ohjelmisto, joka ohjaa osittain/kokonaan laitteen toimintaa. Firmware löytyy niin reitittimistä, CD- ja DVD-asemista, DVD-soittimista, pesukoneista ym. laitteista. Usein firmware on mahdollista päivittää uudempaan. Päivityksellä korjataan usein laitteessa esiintyviä ongelmia tai lisätään uusia ominaisuuksia.
Firmwaresta voidaan käyttää suomenkielistä termiä laiteohjelmisto tai ohjelmistoversio, mutta englanninkielinen termi on kuitenkin vakiintunut myös suomen kieleen.